הדר יוסף

שמאל|ממוזער|250px|מראה היציעים באצטדיון האתלטיקה
שמאל|ממוזער|250px|בית הוועד האולימפי הישראלי במרכז הספורט הלאומי תל אביב
שכונת הדר יוסף היא שכונה בצפון-מזרח העיר תל אביב, מצפון לנחל הירקון, ובה כ-7,000 תושבים. היא גובלת מצפון ברחוב מבצע קדש, ברחוב בני אפרים ממערב, ברחוב פנחס רוזן ממזרח, וברחוב שטרית מדרום, אך בפועל ממשיכה עד נחל הירקון. בהיותה חלק משכונות עבר הירקון, השכונה סמוכה לשכונות שיכון דן, נאות אפקה א', מעוז אביב ותל ברוך.

היסטוריה
השכונה נוסדה בשנת תש"ו (1946) אך אוכלסה רק ב-1949.

שם השכונה משמר בחלקו הראשון את שמו של גִ'סְר אֶל-הַדָּאר (גשר שאון המים), הוא גשר עשר טחנות (טאחונת אל-הדאר). הגשר בגלגולו הנוכחי נבנה בסוף שנות ה-30 של המאה ה-20 ביוזמת רשויות המנדט ובביצוע סולל בונה במהלך סלילת דרך הרצליה, שחיברה את רמת השרון והרצליה לתל אביב. כיום שמו של הגשר הוא "גשר הדר יוסף".

חלקו השני של שם השכונה הוא על שמו של יוסף שאול אלישר, גואל אדמות עבר הירקון מידי שבט אבו כישכ שעל מקצתן נבנתה השכונה. מצפון-מזרח לשכונה ח'ירבת הָדְרה, תוארכה על ידי הארכאולוג יעקב קפלן לימי החשמונאים, וסומנה במפת ה-PEF בשנות ה-70 של המאה ה-19.

רחובות מרכזיים
רחובה הראשי של השכונה קרוי על שמה: רחוב הדר יוסף, בעוד שמרבית שמות הרחובות מנציחים קהילות יהודיות שחרבו ב - הרחובות קהילת אודסה, קהילת ורשה, קהילת לבוב, קהילת בודפשט, קהילת לודז', קהילת ביאליסטוק, קהילת צ'רנוביץ, קהילת בריסק וקהילת יאשי. רחובות אחרים קרויים על שם אישים, בהם פנחס רוזן, שלום אש ואמיל בריג.

אדריכלות ואופי השכונה
שמאל|ממוזער|250px|בתים מתקופות שונות בשכונה
בשל הבנייה החפוזה והצורך לשכן את אלפי העולים למדינה הצעירה, נבנו מבני מגורים בני שתי קומות בדרך כלל, שמונה משפחות בכל בניין. גודלה הממוצע של כל דירה היה 22 מ"ר. ככל שחלפו השנים תושבים רבים הגדילו בהזדמנויות שונות בתים אלו, לרוב בקומות התחתונות. את בתים אלו ניתן לראות בעיקר ברחובות קהילת ורשה וקהילת לודז'. חלקה ה'חדש' יותר של הדר יוסף נבנה למן שנות ה-70 וכולל מבני מגורים בני שבע עד שתים עשרה קומות אשר נבנו סביב רחוב שלום אש.

החל משנת 1994 נערכו מספר תוכניות בניין עיר בפרקי זמן שונים, הכוללות מתווה של התחדשות עירונית (פינוי-בינוי). במסגרת המתווה מפונים הדיירים לתקופת הבנייה, ובגמר הבנייה חוזרים הדיירים הוותיקים לדירות חדשות, גדולות יותר. כיום עומדים מספר רב של בתים באזור אשר נבנו מחדש במסגרת תוכניות אלו, ופרויקטים חדשים נוספים מתוכננים כל העת ונבנים. בשנת 2006 נעשה ניסיון כושל, לאחד את השכונה עם שכנתה נאות אפקה, לשכונה אחת בשם 'הדר-אפקה'. ניסיון זה כשל לאור התנגדויות של תושבי שתי השכונות; עם זאת, המרכז הקהילתי שעל גבול שתי השכונות מנציח את השם "הדר-אפקה".

בהדר יוסף קהילה דתית גדולה.

שירותים עירוניים
בהדר יוסף מספר שירותים עירוניים לרווחת תושבי השכונה ושכנותיה. ניתן למנות את מתנ"ס בית פרנקפורט, סניף של שירותי בריאות כללית, שבעה בתי כנסת וחמישה גנים ציבוריים עם שפע של מתקנים לפעוטות. בשכונה בית ספר יסודי ממלכתי על שם דוד ילין, ובית ספר "גיל" של החינוך המיוחד. את השכונה משרת בנוסף המרכז הקהילתי "הדר-אפקה" שבשכונת נאות אפקה א' בפאתיה הצפוניים של הדר יוסף.

תחבורה
השכונה ניזונה משני צירי תנועה מרכזיים: רחוב בני-אפרים (המחבר בין גני התערוכה לצומת הפיל) ורחוב פנחס רוזן (דרך הרצליה לשעבר) המחבר בין את צומת הפיל עם קניון איילון. לתוך השכונה נכנסים ארבעה קווי אוטובוס, בנוסף לקווים בעורקי התחבורה הסובבים את השכונה אל רחבי המטרופולין. בפאתי הדר יוסף מתוכננים להיבנות תחנות הדר יוסף וגשר פנחס רוזן של הקו הירוק של הרכבת הקלה. כחלק מתוכנית אסטרטגית רב-שנתית של עיריית תל אביב, נסללו ברחבי השכונה מספר שבילי אופניים, בצירים מרכזיים כרחובות הדר יוסף, שלום אש ויד המעביר כמו גם לאורך רחוב בני אפריים בגבולה המערבי עם מעוז אביב.

מסחר
הדר-יוסף מאופיינת בשלושת מרכזי הקניות הפתוחים שבה, הפונים לרחוב. המרכז המסחרי הראשי (השוק הישן) שברחוב הדר יוסף, מרכז מסחרי ברחוב שלום-אש, וכן מתחם ישן ברחוב קהילת לבוב הפונה לרחוב קהילת ורשה המקביל ובו סניף דואר. בשכונה ניתן למצוא חנויות מחשבים, אופנה, מזון, ציוד בעלי-חיים, מספרות, מסעדות ומרפאת חיות מחמד.

 מרכז הספורט הלאומי תל אביב 

מדרום לשכונה ברחוב בכור שלום שיטרית ובצמוד אל פארק הירקון נמצא "מרכז הספורט הלאומי" המהווה גוף משלים למכון וינגייט ובו משרדי הוועד האולימפי בישראל, ומרכז הספורט הלאומי תל אביב, שבו נערכת אליפות ישראל באתלטיקה קלה. באצטדיון נמצאים גם משרדי איגוד האתלטיקה הישראלי ואיגוד הג'ודו הישראלי. כמו כן, נבנה כחלק מהקומפלקס אולם הדר יוסף בן ה-1,400 מקומות המשמש מספר מקבוצות הספורט בעיר, ולצדו מגרשי טניס רבים. הנהלות אגודות ספורט שונות יושבות במתחם. בסמוך נמצא אצטדיון רמת גן בו משרדי ההתאחדות לכדורגל בישראל. בשנת 2019 נפתח כחלק מקומפלקס הדר יוסף הוולודרום הלאומי ע"ש סילבן אדמס.

לקריאה נוספת
 ירון בלסלב, העשור הראשון להתפתחות שכונות תל אביב, שמעבר לירקון, 1958–1947, בתוך עיונים בתקומת ישראל, כרך 23, 2013, בהוצאת מכון בן-גוריון לחקר ישראל והציונות, אוניברסיטת בן-גוריון בנגב

קישורים חיצוניים

 26 גיליונות מפת ארץ ישראל המערבית באתר בית הספרים הלאומי, יש לבחור בגיליון 13.


הערות שוליים

*